**Какво научихме до пети клас**

*Годишен Преговор*

*ЗВУКОВЕ И БУКВИ*

Звукът се чува и изговаря.

Звуковете са гласни и съгласни. Гласните звукове съдържат само глас. Можем да ги пеем. Образуват срички. Гласните звукове са 6 – а, ъ, о, у, е, и. Когато се чудим коя е правилната буква – а или ъ, о или у, е или и, измисляме подобна дума, в която ударението да е върху звука, за който не сме сигурни как да напишем. Например: ча/ъсовник – час, значи е правилно часовник, а не чъсовник.

Някои от съгласните звукове си имат другарчета, с които много си приличат. Сприятеляват се звучни и беззвучни съгласни: д-т, з-с, г-к, б-п, в-ф, ж-ш, дж-ч, дз-ц. В края на думите звучните съгласни звучат като беззвучните си другарчета, затова трябва да внимаваме как ги пишем. Проверяваме като измислим подобна дума, в която да има гласен звук накрая, например: враг/к – врагове, значи правилно е враг.

Буквата се пише и чете. Има печатни и ръкописни букви. Има малки и големи, или главни, букви.

Някои букви са по-особени. **Щ** отбелязва 2 звука – **ш** и **т**. **Я** и **ю** отбелязват или 1 (след съгласен звук – бряг, люлка), или 2 звука (в началото на думата или след гласен звук – ябълка, чиния; юли, каюта). Буквата **ь** не отбелязва никакъв звук, а само, че съгласният пред нея е мек. Няма главна буква ь. Пише се винаги с **о** след нея. **Й** пишем в края на думата, ако е един предмет, например: един тролей, един трамвай. Ако са много предмети, пишем и, например: много тролеи, много трамваи. Й и о (йо) пишем в началото на думата или след гласен звук, например: Йонко, Панайот.

Някои звукове се бележат с две букви – дж и дз като в джудже и дзънкам.

---------------------------------------------------------------------------

*ДУМИ, ИЗРЕЧЕНИЯ, ТЕКСТ*

Думите са образувани от звукове. Делим ги на срички, като си помагаме с пляскане. В думата има толкова срички, колкото са гласните звукове в нея.

Думите пренасяме на срички и никога не оставяме сама буква на реда – горен или долен.

С главна буква пишем имената и започваме изреченията. С главна буква пишем и заглавията на текстовете.

Частите на речта са изменяеми и неизменяеми:

|  |  |
| --- | --- |
| Изменяеми | Неизменяеми |
| Съществително име | Наречие |
| Прилагателно име | Предлог |
| Числително име | Съюз |
| Глагол | Частица |
| Местоимение | Междуметие |

* Съществителни имена - означават предмет или име на човек, място, държава . Те се променят род и число. С главна буква пишем собствените имена и започваме изреченията. С главна буква пишем и заглавията на текстовете.
* Прилагателни имена – означават признак на предмет и определят предметите – по цвят, форма, характеристики и др. Променят се според рода и числото на съществителните имена.
* Глаголи – означават действие. Променят се по време, лице и число.
* Местоимения – заместват името в изречението, за да избегнем повторенията. Променят се число, а в единствено число имаме различни форми за род- той, тя, то

Местоименията са:

* Лични- аз, ти, той, тя, то, ние, вие, те. Мен, теб, него, ви, вас, тях.
* Притежателни- мой, твой, негов, неин, наш, ваш, техен
* Възвратно лични – себе си
* Възвратно притежателни – чантата си – пример. Взех чантата си(своята). Той взе чантата си (своята).
* Числителни имена – Думите, с които изразяваме числа. Те биват бройни, когато изброяваме – едно, две, три, четири ..... десет..

И редни, когато подреждаме нещата по определен ред – първи, втори, трети, ... пети ...

Думите се делят според значението си на:

* Синоними – близки по значение
* Антоними – противоположни по значение

Думите, съставени от общ корен се наричат СРОДНИ ДУМИ.

Текстовете са свързани по смисъл изречения.

Изреченията са свързани по смисъл думи.

* Съобщителни - завършват с точка накрая - . (ако съобщаваме нещо с тях),
* Въпросителни – завършват с въпросителен знак - ? (ако задаваме въпрос тях)
* Възклицателни – завършват с удивителен знак - ! (ако изразяваме почуда, удивление с тях).
* Подбудителни – завършват с удивителен знак - ! (ако изразяваме заповед, молба, съвет, подбуждаме към действие)

По състав изреченията са:

1. Прости – съдържат 1 сказуемо – глагол (действие)
2. Сложни – съдъържат повече от 1 сказуемо – глагол

Всяка дума в изречението изпълнява роля. Като в театър.

Простите изречения имат главни части и второстепенни части.

Главните части са сказуемо и подлог.

Сказуемото (действието) е изразено с глагол, а подлогът (извършителят на действието) - със съществително име или лично местоимение.

Второстепенни части на изречението са:

* Допълнение – пряко или непряко – съществително име или местоимение. Означават се лица и предмети, с които е свързано действието, изразено чрез глагола сказуемо.

Напр. *Иван чете*. – Какво чете Иван? – непълна информация

*Иван чете книга*. – Какво чете Иван?

* Определение – прилагателно или числително име, притежателно местоимение – пояснява съществителното, което е подлог или допълнение или обстоятелство.

Напр. Новият сак на Иво падна. – Какъв сак? – Чий сак?

Четвъртият от първата редица да започне да чете.

* Обстоятелство – обикновено се изразява с наречия – за място, начин, количество, време.

Напр. Вечерта заваля сняг. – Кога?

Взех тетрадката от масата. – Какво взех? – тетрадката – допълнение. Откъде взех тетрадката? – обстоятелство.